ananddey/assamese-wiki-corpus huggingface dataset:
অসম প্ৰাদেশিক মহিলা সমিতি

অসম প্ৰাদেশিক মহিলা সমিতি (Assam Provincial Mahila Samiti, সংক্ষেপে APMS, সাধাৰণতে অসম মহিলা সমিতি নামেৰে পৰিচিত) ১৯২৬ চনত চন্দ্ৰপ্ৰভা শইকীয়ানীৰ নেতৃত্বত প্ৰতিষ্ঠিত হৈছে। ই অসমৰ এক ঐতিহাসিক নাৰী সবলীকৰণ আৰু সমাজসেৱা সংস্থা হিচাপে পৰিগণিত। এই সংগঠনটোৰ প্ৰতিষ্ঠাৰ লগত অসমীয়া নাৰী আন্দোলনৰ আধুনিক ধাৰাৰ জড়িত সাংস্কৃতিক আৰু সামাজিক প্ৰসাৰৰ ওপৰত গুৰুত্বপূৰ্ণ প্ৰভাৱ আছে।

সমিতিৰ মূল লক্ষ্য আছিল অসমৰ মহিলাৰ সামাজিক, অৰ্থনৈতিক আৰু ৰাজনৈতিক অৱস্থা উন্নত কৰা, নাৰী শিক্ষাৰ প্ৰসাৰ, বাল্যবিবাহ আৰু ঘৰুৱা হিংসাৰ বিৰুদ্ধে প্ৰতিৰোধ, আৰু স্বাধীনতা আন্দোলনত মহিলাসকলক সংগঠিত কৰা। ইয়াৰ সৃষ্টি অসমত নাৰীসকলক সংগঠিত কৰাৰ এক বৃহৎ প্ৰচেষ্টা হিচাপে ধৰা হয়।

চন্দ্ৰপ্ৰভা শইকীয়ানীয়ে নাৰীৰ শিক্ষা, সমতা আৰু সামাজিক অধিকাৰৰ দাবীত অগণিত বক্তব্য আৰু প্ৰচেষ্টা আগবঢ়াইছিল। তেওঁ অসমত নাৰীসকলক সংগঠিত কৰাৰ বাবে মহিলা সমিতিৰ জৰিয়তে ছোৱালী শিক্ষাৰ প্ৰসাৰ, বাল্যবিবাহৰ বিৰুদ্ধে অভিযান আৰু পিতৃতান্ত্ৰিক সমাজৰ বিৰুদ্ধে প্ৰতিজ্ঞা কৰা মূল উদ্দেশ্যসমূহ ৰূপায়ণ কৰিছিল।

সমিতিৰ প্ৰথম কাৰ্যসূচীসমূহত ছোৱালী বিদ্যালয় স্থাপন, স্বাস্থ্য শিবিৰ, নাৰী শিক্ষাৰ প্ৰসাৰ আৰু গ্ৰাম্য সৰ্বসাধাৰণত নাৰীসকলৰ সম্পৃক্ততা বৃদ্ধি কৰা অন্তৰ্ভুক্ত আছিল।

মূল উদ্দেশ্য

সমিতিৰ মূল লক্ষ্যসমূহ অন্তৰ্ভুক্ত—
নাৰী‑শিক্ষাৰ প্ৰসাৰ আৰু শিক্ষাগত সুযোগ বৃদ্ধি
স্বাস্থ্য আৰু পৰিচ্ছন্নতাৰ উন্নয়ন
ৰাজনৈতিক আৰু সামাজিক অধিকাৰ প্ৰদান
সম্পত্তি অধিকাৰ আৰু আৰ্থিক স্বাৱলম্বিতা
ঘৰুৱা হিংসা, বাল্যবিবাহ আৰু বহু‑বিবাহৰ বিৰুদ্ধে সচেতনতা আৰু প্ৰতিৰোধ।

কাৰ্যকলাপ

সমিতিয়ে বিগত এক শতাব্দী ধৰি বহুমুখী কাৰ্যসূচী চলাইছে—
গ্ৰাম্য আৰু নগৰ বিদ্যালয়ত ছোৱালী শিক্ষাৰ প্ৰসাৰ
স্বাস্থ্য শিবিৰ, মাতৃ‑শিশু যত্ন আৰু পৰিচ্ছন্নতা কাৰ্যসূচী
স্ব‑সহায়ক গোট (Self Help Groups) গঠন আৰু নাৰী সচেতনতা সভা‑সমিতি
সামাজিক সংস্কাৰ অভিযান, বিশেষকৈ বাল্যবিবাহ, কৰ্মজীৱী নাৰীসকলৰ অধিকাৰ আৰু নাৰী আত্ম‑প্ৰতিষ্ঠাৰ বাবে প্ৰচাৰ।

উল্লেখযোগ্য নেতা‑নেত্ৰী

চন্দ্ৰপ্ৰভা শইকীয়ানী – প্ৰতিষ্ঠাপক আৰু প্ৰাথমিক নেতৃত্ব
পুষ্পলতা দাস – স্বাধীনতা আন্দোলনত সক্ৰিয় নাৰী
স্থানীয় মহিলা সমাজসেৱীসকল – গ্ৰাম্য আৰু নগৰাঞ্চলৰ নাৰীসকলৰ ক্ষমতায়ন

আধুনিক সময়ৰ অৱদান

বৰ্তমানো অসম প্ৰাদেশিক মহিলা সমিতি গ্ৰাম্য আৰু চহৰীয়া অঞ্চলত মহিলাৰ অধিকাৰ, শিক্ষা, স্বাস্থ্য আৰু কল্যাণৰ বাবে সক্ৰিয়। ২০২৬ চনত সমিতিয়ে শতবৰ্ষ (১০০ বছৰ) উদ্‌যাপন আৰম্ভ কৰিছে, যাৰ উদ্দেশ্য হৈছে সংগঠনৰ ঐতিহাসিক অৱদানক স্মৰণ কৰা আৰু নবীন প্ৰজন্মৰ মাজত নাৰীসচেতনতা প্ৰসাৰ কৰাটো।

সমিতিৰ কাৰ্যক্ৰমে নাৰীসকলক সামাজিক, আৰ্থ‑সামাজিক আৰু ৰাজনৈতিক দিশত শক্তিশালী কৰি তুলিছে, লগতে অসমীয়া সমাজত নাৰী আন্দোলনৰ এক সুদৃঢ় বৌদ্ধিক আৰু সাংস্কৃতিক ভিত্তি স্থাপন কৰিছে।

তথ্যসূত্ৰ

শ্ৰেণী:অসমৰ সংগঠন
শ্ৰেণী:নাৰীবাদী সংগঠন
জেকব ডায়মণ্ড

জেকব ডায়মণ্ড (ইংৰাজী: Jacob Diamond), যাক ইম্পেৰিয়েল বা ভিক্টোৰিয়া ডায়মণ্ড বুলিও জনা যায়, হ’ল ভাৰতৰ (বা গোলকোণ্ডা খনিৰ) এক বৰণহীন হীৰা। ই বিশ্বৰ পঞ্চম বৃহত্তম পালিশ কৰা হীৰা হিচাপে স্বীকৃত। হায়দৰাবাদ ৰাজ্যৰ শেষ নিজাম মীৰ ওচমান আলী খানে এই হীৰাটো চৌমহল্লা পেলেচত তেওঁৰ পিতৃৰ (মেহবুব আলী খান) এটা জোতাৰ ভিতৰত পাইছিল আৰু বহুদিন ধৰি ইয়াক কাগজ থোৱা গধুৰ বস্তু (paperweight) হিচাপে ব্যৱহাৰ কৰিছিল। ১৯৯৫ চনত ভাৰত চৰকাৰে প্ৰায় ১৩ নিযুত আমেৰিকান ডলাৰত এই হীৰাটো ক্ৰয় কৰে। ই ৫৮টা ফাল থকা এক আয়তাকাৰ কুশ্বন-কাটত কটা হৈছে। ইয়াৰ দৈৰ্ঘ্য ৩৯.৫ মিলিমিটাৰ, প্ৰস্থ ২৯.২৫ মিলিমিটাৰ আৰু গভীৰতা ২২.৫ মিলিমিটাৰ। হীৰাটিৰ ওজন ১৮৪.৭৫ কেৰাট (৩৬.৯০ গ্ৰাম)। বৰ্তমান ইয়াক মুম্বাইৰ ভাৰতীয় ৰিজাৰ্ভ বেংকৰ ভল্টত ৰখা হৈছে। ২০০১ আৰু ২০০৭ চনত হায়দৰাবাদৰ ছালাৰ জং সংগ্ৰহালয়ত অনুষ্ঠিত নিজামৰ অলংকাৰ প্ৰদৰ্শনীত জেকব ডায়মণ্ড এক অন্যতম আকৰ্ষণ আছিল।

বিখ্যাত কোহিনুৰৰ বিপৰীতে, জেকব ডায়মণ্ড ইয়াৰ সমগ্ৰ ইতিহাসত মাত্ৰ দুবাৰহে মালিকানা সলনি হৈছে আৰু ইয়াৰ সৈতে কোনো ধৰণৰ হিংসাত্মক ঘটনা জড়িত হৈ থকা নাই।

ইতিহাস

ইউৰোপলৈ কটাৰ বাবে পঠিওৱাৰ আগতে এই কেঁচা হীৰাটিৰ ওজন ৪০০ কেৰাটতকৈ অধিক আছিল বুলি বিশ্বাস কৰা হয়।

১৮৯১ চনত আলেকজেণ্ডাৰ মালকম জেকবে এই হীৰাটো বিক্ৰীৰ বাবে উলিয়াইছিল, যাৰ পৰা ইয়াৰ নাম জেকব ডায়মণ্ড হয়। ইয়াক হায়দৰাবাদৰ ষষ্ঠ নিজাম মেহবুব আলী খানক আগবঢ়োৱা হৈছিল। আৰম্ভণিতে নিজাম হীৰাটিৰ প্ৰতি বৰ আগ্ৰহী নাছিল আৰু ইয়াৰ বাবে মাত্ৰ ৪০ লাখ টকাৰ প্ৰস্তাৱ দিছিল। লেনদেনটো আগবঢ়াই নিবলৈ নিজামক এক আমানত ধন জমা দিবলৈ কোৱা হৈছিল। ইউৰোপীয় হীৰা কটা কাৰিকৰসকলে এই প্ৰস্তাৱটো ভাল পোৱা নাছিল, কিন্তু নিজামৰ আমানত ধনৰ হিচাপ হেৰুৱাই তেওঁলোক আদালতৰ কাষ চাপিবলৈ বাধ্য হৈছিল। অৱশেষত গোচৰটো নিষ্পত্তি হোৱাৰ পিছত নিজামে তেওঁৰ মূল প্ৰস্তাৱৰ প্ৰায় আধাতে অৰ্থাৎ ২৩ লাখ টকাত হীৰাটো লাভ কৰে। গোটেই প্ৰক্ৰিয়াটোত অসন্তুষ্ট হৈ আৰু হীৰাটো দুৰ্ভাগ্যজনক বুলি গণ্য কৰি নিজামে ইয়াক কাপোৰেৰে মেৰিয়াই লুকুৱাই থৈছিল।

পিতৃৰ মৃত্যুৰ কেইবা বছৰৰ পিছত অন্তিম নিজাম ওচমান আলী খানে চৌমহল্লা পেলেচত তেওঁৰ পিতৃৰ জোতাৰ ভিতৰত জেকব ডায়মণ্ডটো উদ্ধাৰ কৰে। হীৰাটিৰ প্ৰকৃত মূল্য অনুভৱ নকৰালৈকে তেওঁ নিজেই ইয়াক বহুদিন ধৰি পেপাৰৱেট হিচাপে ব্যৱহাৰ কৰিছিল। পৰৱৰ্তী সময়ত পৰিয়ালটোৱে জেকবসহ অন্যান্য অলংকাৰ বিক্ৰী কৰিব বিচাৰিছিল, কিন্তু ভাৰত চৰকাৰে এইবোৰক ৰাষ্ট্ৰীয় সম্পদ বুলি অভিহিত কৰি বিদেশীৰ ওচৰত বিক্ৰী কৰাত বাধা দিয়ে। নিজামৰ বংশধৰ হিমায়ত আলী মিৰ্জা আৰু মুকাৰম জাহ আদিয়ে জেকব ডায়মণ্ড আৰু অন্যান্য অলংকাৰসমূহ ভাৰত চৰকাৰক অৰ্পণ কৰিছিল।

২০০১ আৰু ২০০৭ চনত হায়দৰাবাদৰ ছালাৰ জং সংগ্ৰহালয়ত অনুষ্ঠিত নিজামৰ অলংকাৰ প্ৰদৰ্শনীত জেকব ডায়মণ্ড এক প্ৰধান আকৰ্ষণ আছিল।

আৰু চাওক

হায়দৰাবাদ নিজামৰ অলংকাৰসমূহ
গোলকোণ্ডা হীৰা
হীৰাৰ তালিকা

তথ্যসূত্ৰ

শ্ৰেণী:অলংকাৰ
ছেপিয়েনজ : মানৱ প্ৰজাতিৰ এক চমু ইতিহাস

ছেপিয়েনজ : মানৱ প্ৰজাতিৰ এক চমু ইতিহাস (২০২২) য়ুভাল নোৱা হাৰাৰিৰ আন্তৰ্জাতিক বেষ্টছেলাৰ গ্ৰন্থ Sapiens: A Brief History of Humankindৰ অসমীয়া অনুবাদ। অনুবাদ কৰিছে কবি, অনুবাদক আৰু ডিব্ৰুগড় বিশ্ববিদ্যালয়ৰ পদাৰ্থবিজ্ঞানৰ অধ্যাপক কল্যাণ ভূঞাই। কিতাপখন প্ৰকাশ কৰিছে গুৱাহাটীৰ অসম পাবলিচিং কোম্পানীয়ে।

বিৱৰণ

জেৰুজালেমৰ হিব্ৰু বিশ্ববিদ্যালয়ৰ ইতিহাসৰ অধ্যাপক য়ুভাল নোৱা হাৰাৰিৰ মূল কিতাপখন হিব্ৰু বিশ্ববিদ্যালয়ত প্ৰদান কৰা এলানি বক্তৃতাৰ আধাৰত ৰচিত। কিতাপখনত হ'ম'ছেপিয়েনজৰ ওপৰত গুৰুত্ব দি প্ৰস্তৰ যুগৰ পৰা একবিংশ শতিকালৈকে মানৱপ্ৰজাতিৰ ইতিহাস আলোচনা কৰিছে। কিতাপখন প্ৰথমে ২০১১ চনত হিব্ৰু ভাষাত প্ৰকাশ পায়। ২০১৫ চনত কিতাপখনৰ ইংৰাজী সংস্কৰণ প্ৰকাশ পায়। কিতাপখন এতিয়ালৈকে অসমীয়াকে ধৰি বিশ্বৰ ৬৫টা বিভিন্ন ভাষালৈ অনুদিত হৈছে।

কিতাপখনত চাৰিটা খণ্ড আছে। প্ৰতিটো খণ্ড বিভিন্ন উপ-ভাগত বিভক্ত। খণ্ডকেইটা হ'ল: 'প্ৰথম খণ্ড: বোধশক্তিৰ বিপ্লৱ'; 'দ্বিতীয় খণ্ড: কৃষি বিপ্লৱ'; 'তৃতীয় খণ্ড: মানৱজাতিৰ একত্ৰীকৰণ' আৰু 'চতুৰ্থ খণ্ড: বৈজ্ঞানিক বিপ্লৱ'।

অসমীয়া অনুবাদ সম্পৰ্কে লেখক পৰমানন্দ মহন্তই কৈছে-- অসমীয়া ভাষাত কিতাপখনৰ পঠন অভিজ্ঞতা কেৱল আনন্দদায়কেই নহয়, স্মৰণীয়ও হৈ ৰ'ব বুলি আশা কৰিব। অনুবাদ সম্পৰ্কে আন এগৰাকী লেখক, সমালোচক আনন্দ বৰমুদৈয়ে কৈছে-- অনূদিত কিতাপখনো মূলৰ সমানে আনন্দদায়ক আৰু চিন্তা-উদ্ৰেককাৰী।

তথ্যসূত্ৰ

শ্ৰেণী:গ্ৰন্থ
ৰত্নকান্ত বৰকাকতি

ৰত্নকান্ত বৰকাকতি (১৮৯৭–১৯৬৩) হৈছে অসমীয়া সাহিত্যৰ নৱন্যাস যুগৰ আন এক জনপ্ৰিয় কবি। তেওঁক শেৱালি কবি উপনামেৰে জনা যায়।

উদ্ধৃতিসমূহ

আকাশৰ ৰামধেনুখন বগা৷ বগা বৰণটোৰ ভিতৰতে ৰঙা, ক’লা, নীলা আদি সাতোটা বৰণ সোমাই থকাৰ দৰেই সাহিত্যৰ ৰামধেনুৰ ভিতৰতো বিজ্ঞান, দৰ্শন, বুৰঞ্জী প্ৰভৃতি বিবিধ জ্ঞান সোমাই থাকিলেও সাহিত্য ঠিক বিজ্ঞান, দৰ্শন কিম্বা বুৰঞ্জী নহয়; সাহিত্য সাহিত্যই৷
কবি হিচাবে গোন্ধহীন মদাৰ ফুলেই যদি হ’লোঁ, কিম্বা আন সুগন্ধ ফুল হৈ নৌ ফুলোঁতেই যদি কলিতেই লেৰেলিয়াই গ’লোঁ; তথাপিও সেই অনন্ত শক্তিয়েই লীলাঙ্গ হৈ একেবাৰেই যে হেৰাই নগ’লোঁ, তাতেই আনন্দ৷
পৰিবৰ্তন জগতৰ ধৰ্ম৷ কালৰ অবিৰাম সোঁতে জগতক একেথিৰে ৰখা নাই৷ কেৱল ঢৌৰ উপৰি ঢৌ৷ পৰিবৰ্তনৰ পিছত পৰিবৰ্তন৷ এটা কথাৰে পৰিবৰ্তনৰ মাজেদি বিকাশ আৰু আনটোৰে পৰিবৰ্তনৰ মাজেদি বিনাশ৷ বিকাশৰ পৰিবৰ্তনেই উন্নতি আৰু বিনাশৰ পৰিবৰ্তনেই অৱনতি৷

বিভিন্নজনৰ মন্তব্য

ভাব, ভাষা আৰু ছন্দ সকলোফালৰ পৰাই বৰকাকতি ডাঙৰীয়াৰ “শেৱালি’’ বৰ্তমান যুগৰ অসমীয়া সাহিত্যলৈ এটি মহান উপহাৰ৷ (যজ্ঞেশ্বৰ শৰ্মা)
বৰকাকতীৰ প্ৰেম অতীন্দ্ৰিয় প্ৰেম নহয়; ই যুৱক-যুৱতীৰ নম “ৰঙাই বোলাই অবুজ বেথাৰ জাল’’ সৃষ্টি কৰা ঐহিক প্ৰেম৷ (সত্যেন্দ্ৰনাথ শৰ্মা)

বাহ্যিক সংযোগ

উৎস

Category:অসমৰ ব্যক্তি
Category:অসমীয়া কবি
Category:অসম সাহিত্য সভাৰ সভাপতি
Category:মৃত ব্যক্তি
শ্ৰেণী:ভাৰতীয় কবি
চোৰাত

চোৰাত(বৈজ্ঞানিক নাম: Dendrocnide sinuata, ইংৰাজী নাম: pulutus, pulus, ) এবিধ জোপোহা গছ। এই গছ এছিয়াৰ অৰ্ধক্ৰান্তীয় সেমেকা আৰু চিৰসেউজীয়া (subtropical wet evergreen forests) অঞ্চলসমূহত দেখা পোৱা যায়। চোৰাতৰ গছৰ বহুতো ঔষধি গুণ আছে বুলিও জনা যায়।

বিভিন্ন ভাষাত নাম

এছিয়াৰ বিভিন্ন ভাষাত চোৰাত গছৰ ভিন্ন নাম পোৱা যায়।

চোৰাত; ; Lepcha: Mealumma, Ongyalop, Sunkroug; ; Hindi: Morange, Utigun;
and .

বিস্তৃতি

চোৰাৰ সেমেকা চিৰসেউজীয়া বনাঞ্চলত সাগৰপৃষ্ঠৰ পৰা ৩০০-৮৫০ মিটাৰ উচ্চতাত উৎপন্ন হয়। কেতিয়াবা অৱশ্যে ১২০০ মিটাৰ পৰ্য্যন্ত উচ্চতালৈকে এই গছ দেখা পোৱা যায়।

এই গছ ভাৰতৰ দাক্ষিণাত্য অঞ্চল, বিহাৰ উত্তৰ-পূৰ্বাঞ্চলৰ পৰা শ্ৰীলংকা, ম্যানমাৰ, ভূটান, থাইলেণ্ড, মালয়েছিয়া আৰু চীনৰ কিছু অংশত পোৱা যায়। উদাহৰণস্বৰূপে অৰুণাচল প্ৰদেশৰ পশ্চিম কমেং জিলাৰ ঈগলনেষ্ট বন্যপ্ৰাণী অভয়াৰণ্যৰ এটা অঞ্চলৰ নামে ছেছনি ('Sessni' ) যাৰ নিছি জনগোষ্ঠীয় ভাষাত অৰ্থ হ’ল চোৰাত। এই অঞ্চলৰ বাটৰ দুয়োকাষ চোৰাতেৰে ভৰি আছে।

বিৱৰণ

চোৰাত গছৰ উচ্চতা প্ৰায় পাঁচ মিটাৰ পৰ্য্যন্ত হ’ব পাৰে। ই ডাঙৰ ডাঙৰ গছ-গছনিৰ তলত থকা চেঁচুকীয়া ঠাইত একেলগে সৰহীয়াকৈ বা নিলগা-নিলগিকৈ একেডোখৰ সেউজীয়া হাবিত উৎপন্ন হয়। নতুনকৈ উৎপন্ন হোৱা কুমলীয়া ঠাল-ঠেঙুলি আৰু পাতৰ উপৰিভাগত চুটি চুটি শুঙে বিকাশ লাভ কৰে। এই পাত ব ঠাৰি গাত লাগিলে ভীষণ খজুৱতি হয়।

এই গছৰ গা-গছৰ বাকলি বগা আৰু মিহি।

চোৰাত গছৰ শিপাৰ ৰস জ্বৰৰ পথ্যৰূপে ব্যৱহাৰ কৰা হয় বুলি জনা যায়। শিপা পানীত সিদ্ধ কৰি জণ্ডিছৰ বাবেও ব্যৱহাৰ কৰা হয়। এই গছৰ পাত আৰু শিপা আঘাত, জুয়েপোৰা আদিৰ বাবেও ঔষধ হিচাপে ব্যৱহাৰ কৰা হয়। এই গছৰ শিপাৰ 2a, 3, 21, 24, 28-pentahydroxy-olean-12-enes নামৰ এবিধ ৰাসাুনিক পদাৰ্থ থকাৰ বাবে ই বেক্টেৰিয়া নিৰ্মুলত সহায় কৰে।

চোৰাত গছৰ কাণ্ডৰ পৰা ওলোৱা সূতা কাপোৰ তৈয়াৰ কৰাতো ব্যৱহাৰ হয়।

তথ্যউৎস

লগতে চাওক

Anonymous. 1962. Wealth of India, Raw Materials, 6: 34-35. Council of Scientific & Industrial Research, New Delhi.
Chopra, R.N., S.L. Nayar & I.C. Chopra. 1956. Glossary of Indian Medicinal Plants, p. 150. Council of Scientific & Industrial Research, New Delhi.
Rahman, M.M., A. Khan, M.E. Haque & M.M. Rahman. 2008. Antimicrobial and cytotoxic activities of Laportea crenulata. Fitoterapia79: 584-586

শ্ৰেণী:উদ্ভিদজগত
ৰিয়া মজুমদাৰ সিংঘাল

ৰিয়া মজুমদাৰ সিংঘাল ( জন্ম ১৯৮২); হৈছে জৈৱ-বিঘ্নিত ডিচপ’জেবল সামগ্ৰী সৃষ্টি কৰা এগৰাকী ভাৰতীয় উদ্যোগী। তেওঁৰ বঁটাসমূহৰ ভিতৰত নাৰী শক্তিপুৰস্কাৰ অন্তভুক্ত।

জীৱন

১৯৮২ চনত মুম্বাইত জন্মগ্ৰহণ কৰা সিংঘালে ব্রিষ্টল, অক্সফর্ড আৰু হার্ভাৰ্ড বিশ্ববিদ্যালয়ত শিক্ষা গ্ৰহণ কৰিছিল। লণ্ডন আৰু ডুবাইত জীৱনৰ কিছু সময় কটায় আৰু ২০০৯ চনত ভাৰতলৈ উভতি আহে। ফাইজাৰ ফাৰ্মাচিউটিকেল কোম্পানীটোৰ লণ্ডনস্তিত কাৰ্যালয়ত বিক্ৰীৰ কাম কৰিছিল আৰু তাত পুনঃব্যৱহাৰৰ বাবে চিন্তা নকৰাকৈ এক বৃহৎ পৰিমানৰ প্লাষ্টিক পেলাই দিয়া দেখি তাই আচৰিত হৈছিল। ২০০৯ চনৰ মে' মাহত তেওঁ ভাৰতত জৈৱ-বিঘ্নিত সামগ্ৰী সৃষ্টিৰ বাবে ১ মিলিয়ন ডলাৰৰ এটা কোম্পানী আৰম্ভ কৰে।

তেওঁ ২০ জন কৰ্মচাৰীৰ সৈতে এই কোম্পানীটোৰ কাম অৰম্ভ কৰিছিল। ইয়াৰ পিছত তেওঁ নিজৰ সামগ্ৰী সমূহ বজাৰত বিক্ৰি কৰিবলৈ ওলাইছিল যদিও তেওঁ ভাল সমাদৰ লাভ কৰা নাছিল।

২০১৯ চনত ভাৰতত "বহনক্ষম খাদ্য পেকেজিং উদ্যোগৰ পথ প্ৰদৰ্শক"ৰ বাবে তেওঁক 'মহিলা শক্তি বঁটা' (নাৰী ​​শক্তিপুৰস্কাৰ) প্ৰদান কৰা হয়। মনোনীত হোৱা ১০০০ৰো অধিক লোকৰ মাজৰ পৰা তেওঁক নিৰ্বাচিত কৰা হৈছিল। নতুন দিল্লীৰ ৰাষ্ট্ৰপতি প্ৰসাদৰ ৰাষ্ট্ৰপতি ভৱনত এই বঁটা প্ৰদান কৰা হয়। বিশেষকৈ ভাৰতৰ মহিলাসকলৰ বাবে সৰ্বোচ্চ অসামৰিক সন্মান লাভ কৰা ৪০ গৰাকীৰো অধিক মহিলাৰ ভিতৰত তেওঁ অন্যতম। ভাৰতৰ ৰাষ্ট্ৰপতি ৰামনাথ কোবিন্দে এই বঁটা প্ৰদান কৰিছিল।

বঁটা আৰু সন্মান

নাৰী শক্তি পুৰাস্কাৰ
বিশ্ব অৰ্থনৈতিক মঞ্চ ‘যুৱ গ্ল’বেল লিডাৰ’ (YGL)
কনফেডাৰেচন অৱ ইণ্ডিয়ান ইণ্ডাষ্ট্ৰীৰ নেচনেল কমিটি অন উইমেন এম্পাৱাৰমেণ্ট এণ্ড ক্লিন এয়াৰৰ সদস্য।

তথ্যসূত্ৰ
বাবা ৰামদেৱ

বাবা ৰামদেৱ (ইংৰাজী:Baba Ramdev,জন্ম ২৫ ডিচেম্বৰ, ১৯৬৫ চন) ভাৰতৰ এজন জনপ্ৰিয় যোগগুৰু, আধ্যাত্মিক নেতা আৰু উদ্যোগপতি। তেখেতৰ আচল নাম ৰামকৃষ্ণ যাদৱ। সৰুৰে পৰা তেখেতে যোগ, প্ৰাণায়াম আৰু আধ্যাত্মিক শিক্ষাৰ প্ৰতি গভীৰ আগ্ৰহ দেখুৱাইছিল।তেখেতে পতঞ্জলি আয়ুৰ্বেদ প্ৰতিষ্ঠা কৰি আয়ুৰ্বেদ আৰু যোগক বিশ্বজুৰি প্ৰচাৰ কৰিছে। তেখেতৰ যোগ শিবিৰ আৰু টেলিভিছন কাৰ্যসূচীয়ে লাখ লাখ মানুহক স্বাস্থ্যসচেতন কৰি তুলিছে।

উদ্ধৃতি

“যোগ কেৱল দেহৰ ব্যায়াম নহয়, ই এটা সম্পূৰ্ণ জীৱনশৈলী।”
“প্ৰাণায়াম হৈছে দেহ আৰু মনৰ শুদ্ধিকৰণৰ শক্তিশালী উপায়।”
“যোগৰ মাধ্যমেৰে ৰোগমুক্ত জীৱন লাভ কৰাটো সম্ভৱ।”
“যোগৰ জৰিয়তে কঠিন ৰোগো নিয়ন্ত্ৰণ কৰিব পাৰি।”
“আয়ুৰ্বেদে প্ৰকৃতিৰ সৈতে জীৱন যাপনৰ কৌশল শিকায়।”

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতৰ ব্যক্তি
শ্ৰেণী:যোগগুৰু
শ্ৰেণী:উদ্যোগপতি
অনুৰাধা কাপুৰ

অনুৰাধা কাপুৰ এগৰাকী ভাৰতীয় নাট পৰিচালক আৰু নাটকৰ অধ্যাপক। তিনি দশকৰো অধিক সময় তেওঁ ৰাষ্ট্ৰীয় নাট্য বিদ্যালয়ত (NSD) অধ্যাপনা কৰিছিল আৰু ছয় বছৰ (২০০৭–২০১৩) এই প্ৰতিষ্ঠানখনৰ সঞ্চালক আছিল। নাট্য পৰিচালক হিচাপে আগবঢ়োৱা অৱদানৰ স্বীকৃতি স্বৰূপে ২০০৪ চনত তেওঁক সংগীত নাটক একাডেমী বঁটা প্ৰদান কৰা হয়। ২০১৬ চনত নাট্যক্ষেত্ৰত দেখুওৱা উৎকৃষ্টতাৰ বাবে জে বসন্তন লাইফটাইম এছিভমেণ্ট বঁটা লাভ কৰে। পৰিচালক হিচাপে তেওঁৰ কাম মুক্ত আৰু পাৰস্পৰিক ক্ৰিয়াশীল প্ৰকৃতিৰ বাবে বিখ্যাত।

কৰ্ম

কাপুৰে দিল্লী বিশ্ববিদ্যালয়ৰ ভাৰতী মহাবিদ্যালয়ত ইংৰাজী বিষয়ৰ প্ৰবক্তা হিচাপে শিক্ষকতা জীৱন আৰম্ভ কৰিছিল। কিন্তু তেওঁ সদায় নিশ্চিত আছিল যে নাটক পেছা হিচাপে ল'ব বিচাৰে।[4] পঢ়াশলীয়া দিনত তেওঁ ওম শিৱপুৰীৰ নেতৃত্বধীন নাট্যগোষ্ঠী দিশান্তৰৰ সদস্য আছিল আৰু মোহন ৰাকেশৰ আধে-আধুৰেকে ধৰি কেইবাখনো নাটকত অভিনয় কৰিছিল। কলেজৰ পৰা ছুটী লৈ তেওঁ ব্ৰিটেইনৰ লিডছ বিশ্ববিদ্যালয়ত নাটক আৰু নাট্যকলাৰ স্নাতকোত্তৰ ডিগ্ৰী লাভ কৰে আৰু অৱশেষত পি এইচ ডি সম্পূৰ্ণ কৰে।

১৯৮১ চনত কাপুৰে ৰাষ্ট্ৰীয় নাট্য বিদ্যালয়ত সহযোগী অধ্যাপক হিচাপে যোগদান কৰে। পিছলৈ তেওঁ অধ্যাপক হয়, আৰু অৱসৰ লোৱালৈকে NSDৰ সৈতে থাকে। এই সময়ছোৱাত তেওঁ বহু ছাত্ৰ-ছাত্ৰীক পঢ়ুৱাইছিল, যিসকলে থিয়েটাৰ আৰু চলচ্চিত্ৰত নাম উজলাইছিল। ইয়াৰে কেইজনমান হ'ল- সীমা বিশ্বাস, ইৰফান খান, ৰাজপাল যাদৱ, নৱাজুদ্দিন ছিদ্দিকী আৰু আদিল হুছেইন।

তথ্য সংগ্ৰহ

বাহ্যিক সংযোগ

Anuradha Kapur at the Serendipity Arts Festival 2017
শ্ৰেণী:ভাৰতৰ থিয়েটাৰ ব্যক্তিত্ব
শ্ৰেণী:সংগীত নাটক একাডেমী বঁটা বিজয়ী
উমৈহতীয়া দেৱানী বিধি

উমৈহতীয়া দেৱানী বিধি হৈছে ভাৰতত নাগৰিকৰ ব্যক্তিগত আইন প্ৰণয়ন আৰু কাৰ্যকৰীকৰণৰ প্ৰস্তাৱ,যিসমূহ সকলো নাগৰিকৰ ক্ষেত্ৰত তেওঁলোকৰ ধৰ্ম, লিংগ আৰু যৌন অভিমুখ নিৰ্বিশেষে সমানে প্ৰযোজ্য৷ বৰ্তমান বিভিন্ন সম্প্ৰদায়ৰ ব্যক্তিগত আইন তেওঁলোকৰ ধৰ্মীয় শাস্ত্ৰৰ দ্বাৰা পৰিচালিত হয়। সমগ্ৰ দেশতে একেধৰণৰ নাগৰিক সংহিতা ৰূপায়ণ ভাৰতৰ শাসকীয় ভাৰতীয় জনতা পাৰ্টিৰ অন্যতম বিতৰ্কিত প্ৰতিশ্ৰুতি। ব্যক্তিগত আইন ৰাজহুৱা আইনৰ পৰা পৃথক আৰু ইয়াত বিবাহ, বিবাহ বিচ্ছেদ, উত্তৰাধিকাৰ, তুলি লোৱা তথা ভৰণ-পোষণ আদি সামৰি লোৱা হয়। ভাৰতীয় সংবিধানৰ ২৫-২৮ অনুচ্ছেদত ভাৰতীয় নাগৰিকক ধৰ্মীয় স্বাধীনতা নিশ্চিত কৰাৰ লগতে ধৰ্মীয় গোষ্ঠীসমূহক নিজৰ কাম-কাজ বৰ্তাই ৰাখিবলৈ অনুমতি দিয়াৰ বিপৰীতে সংবিধানৰ ৪৪ নং অনুচ্ছেদত ভাৰতীয় ৰাষ্ট্ৰই ৰাষ্ট্ৰীয় নীতি প্ৰণয়ন কৰাৰ সময়ত সকলো ভাৰতীয় নাগৰিকৰ বাবে নিৰ্দেশনামূলক নীতি আৰু সাধাৰণ আইন প্ৰয়োগ কৰিব বুলি বাঞ্ছা কৰা হৈছে।

ব্ৰিটিছ ৰাজৰ সময়ত প্ৰথমে ব্যক্তিগত আইন প্ৰণয়ন কৰা হৈছিল, মূলতঃ হিন্দু আৰু মুছলমান নাগৰিকৰ বাবে। ব্ৰিটিছে সম্প্ৰদায়ৰ নেতাসকলৰ বিৰোধিতাৰ আশংকা কৰিছিল আৰু এই ঘৰুৱা ক্ষেত্ৰখনৰ ভিতৰত অধিক হস্তক্ষেপ কৰাৰ পৰা বিৰত আছিল। পূৰ্বতে পৰ্তুগীজ, গোৱা আৰু দমনত ঔপনিৱেশিক শাসনৰ বাবে ভাৰতৰ গোৱা ৰাজ্য ভাৰতৰ পৰা পৃথক হৈ গোৱা নাগৰিক সংহিতা নামেৰে জনাজাত সাধাৰণ পৰিয়াল আইন বৰ্তাই ৰাখিছিল আৰু এইদৰে ২০২৪ চনৰ ৭ ফেব্ৰুৱাৰীলৈকে দেৱানী বিধি মানি চলা ভাৰতৰ একমাত্ৰ ৰাজ্য আছিল৷ কিন্তু গোৱা দেৱানী বিধিত কিছুমান অসামঞ্জস্যতা আছে; কাৰণ ইয়াত বিভিন্ন সম্প্ৰদায়ৰ বাবে বিশেষ ব্যৱস্থা আছে৷ যেনে- পত্নীয়ে ২৫ বছৰৰ আগতে সন্তান জন্ম নিদিলে বা ৩০ বছৰ বয়সৰ আগতে পুৰুষ সন্তান জন্ম নিদিলে হিন্দু পুৰুষক দুগৰাকী বিয়া পতাৰ অনুমতি দিয়ে৷ স্বাধীনতাৰ পিছত হিন্দু সংহিতা বিধেয়ক প্ৰৱৰ্তন কৰা হয় যিয়ে বৌদ্ধ, হিন্দু, জৈন আৰু শিখ আদি ভাৰতীয় ধৰ্মৰ মাজত বিভিন্ন সম্প্ৰদায়ৰ ব্যক্তিগত আইনসমূহ বহুলাংশে সংহিতা আৰু সংস্কাৰ কৰে৷ অৱশ্যে ই খ্ৰীষ্টান, ইহুদী, মুছলমান আৰু পাৰ্চীসকলক ৰেহাই দিছিল৷ আৰু হিন্দুৰ পৰা পৃথক সম্প্ৰদায় হিচাপে চিনাক্ত কৰা হৈছিল।

আইনী মৰ্যাদা আৰু সম্ভাৱনা

১৯৯৮,২০১৯ আৰু ২০২৪ ৰ সাধাৰণ নিৰ্বাচনৰ ইস্তাহাৰত বিজেপিয়ে উমৈহতীয়া দেৱানী বিধিক অন্তৰ্ভুক্ত কৰি আহিছে৷ নাৰায়ণ লাল পাঞ্চাৰিয়াই ২০১৯ চনৰ নৱেম্বৰ মাহত প্ৰথমবাৰৰ বাবে সংসদত এই বিধি উত্থাপন কৰাৰ প্ৰস্তাৱ দিছিল। আন সাংসদসকলৰ প্ৰতিবাদৰ বাবে সংশোধনী বাবে ৰখা বিধেয়কখন অতি সোনকালে প্ৰত্যাহাৰ কৰা হয়। ২০২০ চনৰ মাৰ্চ মাহত কিৰোডী লাল মীনাই দ্বিতীয়বাৰৰ বাবে এই বিধেয়কখন আনিছিল যদিও পুনৰ উত্থাপন কৰা হোৱা নাছিল। ২০২০ চনত প্ৰকাশ পোৱা প্ৰতিবেদন অনুসৰি আৰ এছ এছৰ সৈতে সাময়িক মতানৈক্যৰ বাবে বিজেপিয়ে বিধেয়কখনৰ নিৰ্দিষ্টতাসমূহৰ বিষয়ে চিন্তা কৰি আছে।

দিল্লী উচ্চ ন্যায়ালয়ত এক আবেদন দাখিল কৰা হৈছিল য’ত ন্যায়িক আয়োগ বা উচ্চ পৰ্যায়ৰ বিশেষজ্ঞ সমিতি গঠন কৰি কেন্দ্ৰীয় চৰকাৰক তিনিমাহৰ ভিতৰত ইউচিচিৰ খচৰা প্ৰস্তুত কৰিবলৈ নিৰ্দেশ দিয়া হৈছিল। ২০২১ চনৰ এপ্ৰিল মাহত এই আবেদন উচ্চতম ন্যায়ালয়লৈ হস্তান্তৰ কৰিবলৈ অনুৰোধ দাখিল কৰা হৈছিল যাতে সমগ্ৰ বিভিন্ন উচ্চ ন্যায়ালয়ত এনেধৰণৰ অধিক আবেদন দাখিল কৰিলে ভাৰতত অসামঞ্জস্যতা নাহে। এই খচৰাখন ৬০ দিনৰ বাবে ৱেবছাইটত প্ৰকাশ কৰা হ'ব যাতে বিস্তৃত ৰাজহুৱা বিতৰ্ক আৰু মতামতৰ সুবিধা হয়।

তথ্যসূত্ৰ

শ্ৰেণী:ভাৰতৰ আইন
গীতিকা জাখৰ

গীতিকা জাখৰ (; জন্ম: ১৮ আগষ্ট ১৯৮৫) এগৰাকী ভাৰতীয় মল্লযুঁজাৰু। গীতিকাৰ ঘৰ ক্ৰীড়াবিদ পৰিয়ালৰ। তেওঁ ২০০৬ চনত অৰ্জুন বঁটা লাভ কৰে। ভাৰতীয় ক্ৰীড়াৰ ইতিহাসত ২০০৫ চনৰ কমনৱেলথ গেমছৰ শ্ৰেষ্ঠ মল্লযুঁজাৰু হিচাপে বিচাৰ কৰা একমাত্ৰ মহিলা মল্লযুঁজাৰু আৰু লগতে ২০০৬ আৰু ২০১৪ চনত এছিয়ান গেমছতো পদক লাভ কৰা। ২০০৬ চনত ভাৰত চৰকাৰে অৰ্জুন বঁটাৰে সন্মানিত কৰা প্ৰথমগৰাকী মহিলা মল্লযুঁজাৰু গীতিকা।হাৰিয়ানা চৰকাৰৰ ভীম বঁটাও গৌৰৱান্বিত লাভ কৰিছে। ক্ৰীড়াৰ ক্ষেত্ৰত তেওঁৰ অসাধাৰণ কৃতিত্বৰ বাবে হাৰিয়ানা চৰকাৰে তেওঁক ২০০৮ চনত উপ-আৰক্ষী অধীক্ষকৰ পদত নিযুক্তি দিছে।

ব্যক্তিগত জীৱন আৰু পৰিয়াল

গীতিকাৰ পিতৃ সত্যবীৰ সিং জাখৰ হাৰিয়ানাৰ হিছাৰত ক্ৰীড়া বিষয়া আছিল। মল্লযুঁজ খেলিবলৈ অনুপ্ৰাণিত হৈছিল তাইৰ ককাক অমৰ চান্দ জাখৰ, তেওঁ এজন নিপুণ মল্লযুঁজাৰু। ১৩ বছৰ বয়সৰ পৰাই মল্লযুঁজ আৰম্ভ কৰা ছানীয়ে, আৰু ২০০০ চনত নতুন দিল্লীত অনুষ্ঠিত হোৱা দংগলত তেতিয়াৰ ভাৰত কেছাৰীত ছোনিকা কালিৰমণ (বিখ্যাত মল্লযুঁজাৰু চান্দগী ৰামৰ কন্যা)ক পৰাস্ত কৰি ১৫ বছৰ বয়সতে ভাৰত কেছাৰী বঁটা লাভ কৰে। তেতিয়াৰ পৰা একেৰাহে ৯ বছৰ ভাৰত কেছাৰী খিতাপ লাভ কৰে। হাৰিয়ানাৰ ৰাজহুৱা কাম বিভাগত কাৰ্যবাহী অভিযন্তা হিচাপে কৰ্মৰত শ্ৰী কমলদ্বীপ সিং ৰাণাৰ সৈতে তেওঁৰ বিবাহ।

প্ৰাথমিক কেৰিয়াৰ

গীতিকাই স্কুল পৰ্যায়ত ক্ৰীড়াত সক্ৰিয়ভাৱে অংশগ্ৰহণ কৰিছিল আৰু তেওঁৰ মনোযোগ এথলেটিকছত আছিল। কিন্তু টাৰ্নিং পইণ্টটো আহিল যেতিয়া তাইৰ পৰিয়ালটো তাইৰ জন্ম গাঁও আগ্ৰোহৰ পৰা হিছাৰলৈ গুচি গ’ল যাতে তাইৰ সৰু ভাইটি আৰু তাইৰ বাবে উন্নত শিক্ষাৰ ব্যৱস্থা কৰিব পাৰে। প্ৰতিযোগিতামূলকভাৱে এথলেটিকছত অৱতীৰ্ণ হোৱাৰ প্ৰয়াসত দেউতাকে তাইক হিছাৰৰ মহাবীৰ ষ্টেডিয়ামলৈ লৈ গৈছিল যদিও কোনো প্ৰশিক্ষক বিচাৰি নোপোৱাকৈ হতাশ হৈ উভতি আহিছিল। এই সময়ছোৱাত তাই ওচৰৰ মল্লযুঁজ হললৈ গৈছিল হলৰ পৰা বিশাল মাত আহি থকা শুনি যেতিয়া প্ৰশিক্ষকসকলে মেটৰ বাহিৰৰ পৰা নিজৰ ৱাৰ্ডক ডাঙৰ মাতেৰে গাইড কৰিছিল। গীতিকাই মল্লযুঁজৰ অনুশীলন কৰা আন ছোৱালীবোৰৰ প্ৰতি আকৰ্ষিত হৈছিল। লগে লগে তেওঁ এই খেলবিধৰ প্ৰেমত পৰে আৰু ১৯৯৮ চনৰ অক্টোবৰৰ পৰা তেওঁ মল্লযুঁজক নিজৰ খেল হিচাপে বাছি লৈ এথলেটিকছ এৰি দিয়ে। মল্লযুঁজৰ আৱিষ্কাৰৰ চাৰি মাহ সময় লাগিছিল যেতিয়া ১৯৯৯ চনত মণিপুৰত অনুষ্ঠিত ৰাষ্ট্ৰীয় গেমছত হাৰিয়ানাক প্ৰতিনিধিত্ব কৰি চতুৰ্থ স্থান দখল কৰিছিল।

২০০১ চনৰ ৰাষ্ট্ৰীয় চেম্পিয়নশ্বিপৰ সকলো সংস্কৰণতে স্বৰ্ণ পদক লাভ কৰা আটাইতকৈ কম বয়সীয়া মল্লযুঁজাৰু হিচাপে পৰিগণিত হয়: চাব-জুনিয়ৰ, জুনিয়ৰ আৰু চিনিয়ৰ - যিটো প্ৰশংসনীয় অভিলেখ এতিয়াও ভংগ হোৱা নাই। ইয়াৰ দ্বাৰা তাই নিজৰ GOLDEN QUARTET সম্পূৰ্ণ কৰিলে।

বঁটা আৰু সন্মান

ভীম বঁটা, ২০০৩ - ভাৰতৰ হাৰিয়ানা ৰাজ্যৰ অসাধাৰণ খেলুৱৈক দিয়া হয়
অৰ্জুন বঁটা - ২০০৬ চন
অসাধাৰণ মহিলাৰ বাবে কল্পনা চাওলা উৎকৃষ্টতাৰ বঁটা, ২০০৯।
হাৰিয়ানাৰ বেটি বচাও বেটি পঢ়াওৰ মুখ।
হাৰিয়ানাৰ হিছাৰত ডিজিটেল কেছলেছ উইক (২০-২৭ ফেব্ৰুৱাৰী ২০১৭)ৰ ব্ৰেণ্ড এম্বেছাদৰ।

তথ্য সংগ্ৰহ

শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:অৰ্জুন বঁটা বিজয়ী
টিকা ব্ৰাভানি

ৰতু টিকা ব্ৰাভানি (জন্ম: ডেনপাছাৰ, ১৭ ফেব্ৰুৱাৰী ১৯৯০) ইণ্ডোনেছিয়াৰ এগৰাকী অভিনেত্ৰী আৰু মডেল। তেওঁ বান্টেনী আৰু মিনাংকাবাউ বংশৰ সন্তান।

প্ৰাৰম্ভিক জীৱন

ৰতু টিকা ব্ৰাভানিৰ জন্ম ডেনপাছাৰ, বালিত হৈছিল। তেওঁৰ পিতা বান্টেনী বংশৰ টুবাগুচ জুবিৰ ৰামাধান আৰু মাতা মিনাংকাবাউ বংশৰ কেমালিয়া দেৱী।

তেওঁৰ ‘ৰতু’ নামটো বান্টেনী ৰাজবংশীয় উপাধি, যি বান্টেনৰ প্ৰথম চুলতান মাওলানা হাসানুদ্দিনৰ বংশধৰসকলৰ কন্যাসকলক দিয়া হয়। তেওঁৰ পিতৃৰ ‘টুবাগুচ’ নামটোও এজন বান্টেনী অভিজাত ব্যক্তিৰ উপাধি।

যেতিয়া টিকা ব্ৰাভানি ১৬ বছৰীয়া আছিল, তেতিয়া তেওঁৰ মাতৃ-পিতৃৰ বিবাহ বিচ্ছেদ হয়, আৰু তেওঁ মাতৃ কেমালিয়া দেৱীৰ সৈতে বাস কৰিবলৈ নিৰ্বাচন কৰে। মৃত্যুৰ আগতে, তেওঁৰ মাতৃয়ে তেওঁক সোনকালে বিবাহ কৰিবলৈ উপদেশ দিছিল।

শিক্ষাগত যোগ্যতা

যদিও টিকা ব্ৰাভানিৰ জন্ম বালিত হৈছিল, তেওঁ নিজৰ শৈশৱ জাকাৰ্টাত অতিবাহিত কৰিছিল। তেওঁ ২০০৫ চনত SMP Labschool Kebayoran-ৰ পৰা মাধ্যমিক শিক্ষা সম্পন্ন কৰে আৰু তাৰ পিছত SMA Negeri 70 Jakarta-ত উচ্চ মাধ্যমিক শিক্ষা গ্ৰহণ কৰে। উচ্চতৰ মাধ্যমিক শিক্ষা শেষ কৰাৰ পিছত, তেওঁ ইণ্ডোনেছিয়া বিশ্ববিদ্যালয়ৰ অৰ্থনীতি অনুষদত একাউন্টেন্সি বিষয়ত অধ্যয়ন কৰিছিল। ২০১৩ চনত, তেওঁ ৩.৪ GPA লৈ স্নাতক ডিগ্ৰী লাভ কৰে।

ব্যক্তিগত জীৱন

২০১৬ চনৰ ৭ আগষ্টত, টিকা ব্ৰাভানিয়ে অভিনেতা ডিমাচ আদিত্যৰ সৈতে বিবাহ পাশত আবদ্ধ হয়। তেওঁলোকৰ বিবাহ অনুষ্ঠান চিলান্দাক, দক্ষিণ জাকাৰ্টাত অনুষ্ঠিত হৈছিল, য’ত মিনাংকাবাউ আৰু বান্টেনী সংস্কৃতিৰ এক সংমিশ্ৰণ দেখা গৈছিল।

বিবাহৰ কিছু মাহ পিছত, টিকা ব্ৰাভানিয়ে তিনিহপ্তীয়া গৰ্ভৰ অৱস্থাত গৰ্ভপাতৰ অভিজ্ঞতা লাভ কৰিছিল।

বঁটা আৰু মনোনয়ন

বছৰ মনোনীত কৰ্ম বঁটা শ্ৰেণী ফলাফল
২০১০
হাউ ফানী (দিছ্ কান্ট্ৰি ইজ্)
৫৬তম ইণ্ডোনেছিয়ান চলচ্চিত্ৰ উৎসৱ
শ্ৰেষ্ঠ মুখ্য অভিনেত্ৰীৰ বাবে চিত্ৰা বঁটা

২০১১
হাউ ফানী (দিছ্ কান্ট্ৰি ইজ্)
৫ম ইণ্ডোনেছিয়ান মুভি অভিনেতা বঁটা
সৰ্বশ্ৰেষ্ঠ নতুন অভিনেত্ৰী

প্ৰিয় নতুন অভিনেত্ৰী
২০১২
পাহালা তেৰিন্ডাহ (সৰ্বশ্ৰেষ্ঠ পূণ্য)
৫৭তম ইণ্ডোনেছিয়ান চলচ্চিত্ৰ উৎসৱ
ভিডিয়া বঁটা শ্ৰেষ্ঠ মুখ্য অভিনেত্ৰীৰ বাবে

২০১৩
কেলুৱাৰ্গা কাম্বিঙ (ছাগলীৰ পৰিয়াল)
৫৮তম ইণ্ডোনেছিয়ান চলচ্চিত্ৰ উৎসৱ ভিডিয়া বঁটা শ্ৰেষ্ঠ মুখ্য অভিনেত্ৰীৰ বাবে
২০১৪
চুকাৰ্ণো
৮ম ইণ্ডোনেছিয়ান মুভি অভিনেতা বঁটা
শ্ৰেষ্ঠ সহ-অভিনেত্ৰী

৫৯তম ইণ্ডোনেছিয়ান চলচ্চিত্ৰ উৎসৱ চিত্ৰা বঁটা শ্ৰেষ্ঠ সহ-অভিনেত্ৰীৰ বাবে
৩য় মায়া বঁটা সহ-ভূমিকাত শ্ৰেষ্ঠ অভিনেত্ৰী
বিদাদাৰী-বিদাদাৰী চুৰ্গা (স্বৰ্গৰ পৰীসকল)
২৭তম বান্দুং চলচ্চিত্ৰ উৎসৱ প্ৰশংসিত অভিনেত্ৰী

একে নামৰ অন্য ব্যক্তি

টিকা ছাম্পটাৰ, আমেৰিকান অভিনেত্ৰী।
টিকা (গায়িকা), ইণ্ডোনেছিয়ান গায়িকা।
টিকা ভাণ্ডাৰী, নেপালী গায়িকা।

বাহ্যিক সংযোগ

Profile in KapanLagi.com

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ইণ্ডোনেছিয়াৰ ব্যক্তি
শ্ৰেণী:অভিনেত্ৰী
শ্ৰেণী:ইণ্ডোনেছিয়ান অভিনেত্ৰী
মোলাই কাঠনি

মোলাই কাঠনি ভাৰতৰ অসমৰ কোকিলামুখৰ ওচৰৰ ব্ৰহ্মপুত্ৰ নদীৰ চাপৰিত মাজুলী জিলাৰ অন্তৰ্গত এখন অৰণ্য। এই অৰণ্য ভাৰতীয় পৰিৱেশ কৰ্মী আৰু বনকৰ্মী যাদৱ পায়েঙে অসমৰ যোৰহাট জিলাৰ ককিলামুখৰ ওচৰৰ ব্ৰহ্মপুত্ৰৰ ঔনামুখ চাপৰিৰ এক বৃহৎ এলেকাত গছপুলি ৰোপণ কৰি অৰণ্যলৈ ৰূপান্তৰ কৰিছিল। এই ৫৫০ হেক্টৰ অঞ্চল জুৰি থকা অৰণ্যখন যাদৱ পায়েঙৰ সন্মানাৰ্থে তেওঁৰ উপনাম 'মোলাই' নামেৰে নামকৰণ কৰি 'মোলাই কাঠনি' ৰখা হৈছে।

তথ্য উৎস

শ্ৰেণী:মাজুলী
বোগালেচ গেব্ৰে

বোগালেচ "বোগে" গেব্ৰে (; (১৯৫০ চনৰ দশক – ২ নৱেম্বৰ ২০১৯) এগৰাকী ইথিঅ'পিয়াৰ বিজ্ঞানী আৰু কৰ্মী আছিল। ২০১০ চনত দ্য ইণ্ডিপেণ্ডেণ্টে তেওঁক "ইথিঅ'পিয়াৰ মহিলাৰ বিদ্ৰোহ আৰম্ভ কৰা মহিলা" বুলি বৰ্ণনা কৰিছিল। ভগ্নী ফিকিৰ্টে গেব্ৰেৰ সৈতে গেব্ৰেই কেএমজি ইথিঅ'পিয়া প্ৰতিষ্ঠা কৰে, যাক পূৰ্বতে কেম্বাটি মেণ্ট্টি গেজিমা-টপে (কেম্বাটা মহিলা ষ্টেণ্ডিং টুগেদাৰ) বুলি কোৱা হয়। ইথিঅ'পিয়াৰ পৰম্পৰাগত পদ্ধতিৰ ৰাষ্ট্ৰীয় সমিতিৰ মতে ২০০৩ চনলৈকে দেশখনৰ ৬৯% বিবাহৰ ভিত্তি এনে প্ৰথা আছিল ।

ইণ্ডিপেণ্ডেণ্টে প্ৰকাশ কৰা অনুসৰি সংস্থাটোৱে কেম্বাটাত কইনা অপহৰণৰ হাৰ ৯০%তকৈ অধিক হ্ৰাস কৰিছে,৩%লৈ হ্ৰাস কৰাৰ কৃতিত্ব দিয়া হৈছে। ২০০৫ চনত গেব্ৰে ২০০৫ চনৰ উত্তৰ-দক্ষিণ বঁটা আৰু ২০০৭ চনত বিশ্ব স্বাস্থ্য আৰু মানৱ অধিকাৰৰ বাবে জনাথন মান বঁটা

নেপথ্য

২ বছৰ বয়সত নিজেই নাৰীৰ যৌনাংগ বিকৃতিৰ বলি হোৱা গেব্ৰে পিতৃয়ে আনুষ্ঠানিক শিক্ষা নিষিদ্ধ কৰিছিল যদিও ঘৰৰ পৰা লুকাই চুৰকৈ ওলাই আহি মিছনেৰী স্কুলত পঢ়িছিল।[1][2] শেষত ফুলব্ৰাইটৰ বৃত্তিত মেছাচুচেটছ আমহাৰ্ষ্ট বিশ্ববিদ্যালয়ত অধ্যয়ন কৰাৰ আগতে জেৰুজালেমত অণুজীৱবিজ্ঞান অধ্যয়ন কৰে। আমেৰিকাত থকাৰ সময়ত তেওঁ প্ৰথমটো দাতব্য সংস্থা ডেভেলপমেণ্ট থ্ৰু এডুকেচন আৰম্ভ কৰে, যাৰ জৰিয়তে ইথিঅ'পিয়াৰ হাইস্কুল আৰু বিশ্ববিদ্যালয়ৰ ছাত্ৰ-ছাত্ৰীসকলে ২৬,০০০ ডলাৰৰ কাৰিকৰী কিতাপ লাভ কৰে।

মহামাৰী বিজ্ঞানত পি এইচ ডি লাভ কৰাৰ পিছত গেব্ৰে ১৯৯০ চনত মহিলাৰ অধিকাৰ সুৰক্ষিত কৰাত সহায় কৰিবলৈ ইথিঅ'পিয়ালৈ উভতি আহে। এইচ আই ভি/এইডছৰ নিষিদ্ধ বিষয়টোৰ ওপৰত প্ৰাৰম্ভিক ৰাজহুৱা ভাষণৰ পিছত গেব্ৰেই উপলব্ধি কৰিলে যে পৰিৱৰ্তন সাধন কৰাৰ আগতে তেওঁ সমাজৰ সৈতে বিশ্বাসযোগ্যতা স্থাপন কৰিব লাগিব আৰু সেয়েহে তেওঁক আঙুলিয়াই দিয়া সমস্যাসমূহ শুধৰণি কৰিবলৈ নিজকে থিৰাং কৰিলে, আঞ্চলিক শিশুসকলে ওচৰৰ বিদ্যালয়খনলৈ যাব পৰাকৈ আৰু ব্যৱসায়ীসকলক স্থানীয় বজাৰত উপনীত হ’ব পৰাকৈ এখন দলং নিৰ্মাণৰ বাবে প্ৰয়োজনীয় সামগ্ৰী যোগান ধৰিলে। দলংখন নিৰ্মাণ হোৱাৰ পিছত তেওঁ আৰু তেওঁৰ ভগ্নীয়ে কেজিএম ইথিঅ'পিয়া গঠন কৰে, মহিলাৰ অধিকাৰ সুৰক্ষিত কৰাৰ বাবে গাঁৱে গাঁৱে সম্প্ৰদায়ৰ পৰামৰ্শ মুকলি কৰে।

তথ্যউৎস

শ্ৰেণী:মহিলা বিজ্ঞানী
শ্ৰেণী:ইথিঅ'পিয়াৰ ব্যক্তি
শ্ৰেণী:ইথিঅ’পিয়াৰ নাৰী অধিকাৰ কৰ্মী
শ্ৰেণী:সমাজকৰ্মী